Document ID: 32002D0456

KOMISJONI OTSUS,
13. juuni 2002,
millega muudetakse Ungari osas otsust 92/452/EMÜ, millega kehtestatakse kolmandate riikide heakskiidetud embrüokogumisrühmade nimekirjad veiste embrüote ekspordiks ühendusse
(teatavaks tehtud numbri K(2002) 2117 all)
(EMPs kohaldatav tekst)
(2002/456/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist,1 viimati muudetud otsusega 94/113/EÜ,2 eelkõige selle artiklit 8,
ning arvestades järgmist:
(1) Ungari pädevad veterinaarteenistused on edastanud taotluse, milles palutakse täiendada komisjoni otsusega 92/452/EMÜ3 (viimati muudetud otsusega 2002/252/EÜ4) kehtestatud nimekirja, mis hõlmab kõnealuse riigi territooriumil ametlikult heakskiidetud rühmi koduveiste embrüote ühendusse eksportimiseks.
(2) Ungari pädevad veterinaarteenistused on esitanud komisjonile tagatised direktiivi 89/556/EMÜ artiklis 8 sätestatud nõuete täitmise kohta. Asjaomane kogumisrühm on ühendusse eksportimiseks Ungaris ametlikult heaks kiidetud.
(3) Seepärast tuleks otsust 92/452/EMÜ vastavalt muuta.
(4) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 92/452/EMÜ lisasse lisatakse järgmine Ungarit käsitlev rida:
[INSERT IMAGE]
Artikkel 2
Käesolev otsus jõustub kahekümnendal päeval pärast selle avaldamist Euroopa Ühenduste Teatajas.
Artikkel 3
Käesolev otsus on adresseeritud liikmesriikidele.
Brüssel, 13. juuni 2002

Labels: 3
0
18
6